
Paskaidrojuma raksts 
Rēzeknes novada pašvaldības saistošajiem noteikumiem 
„Grozījums Rēzeknes novada pašvaldības 2024.gada 18.janvāra saistošajos noteikumos Nr.20 “Mājas (istabas) dzīvnieku turēšanas noteikumi Rēzeknes novadā”” 
	Paskaidrojuma raksta sadaļas
	Norādāmā informācija

	1. Mērķis un nepieciešamības pamatojums
	1.1. Saistošo noteikumu izdošanas mērķis ir izdarīt grozījumus Rēzeknes novada pašvaldības 2024.gada 18.janvāra saistošajos noteikumos Nr.20 „Mājas (istabas) dzīvnieku turēšanas noteikumi Rēzeknes novadā”, turpmāk – Saistošie noteikumi Nr.20, stājušies spēkā 2024.gada 5.aprīlī, lai precizētu Saistošo noteikumu Nr.20 izdošanas tiesisko pamatojumu atbilstoši Dzīvnieku aizsardzības likuma grozījumiem, kas stājās spēkā 2024.gada 1.jūlijā.
1.2. Šobrīd atļauju sterilizētu bezsaimnieka kaķu turēšanai, vietas, kurās Rēzeknes novada pašvaldība (turpmāk - pašvaldība) aizliedz atrasties sunim bez pavadas, papildus mājas (istabas) dzīvnieku īpašnieka vai turētāja tiesības un pienākumus, pašvaldības institūciju, kas pilnvarota pašvaldības vārdā veikt normatīvajos aktos par mājas (istabas) dzīvnieku reģistrācijas kārtību noteikto suņu apzīmēšanas un reģistrācijas prasību izpildes uzraudzību un kontroli, atbildību par noteikumu pārkāpumiem nosaka Saistošie noteikumi Nr.20 (izsludināti Latvijas Vēstnesī 04.04.2024., Nr.66). Saistošie noteikumi Nr.20 izdoti saskaņā ar Pašvaldību likuma 45.panta otrās daļas 5.punktu, Dzīvnieku aizsardzības likuma 8.panta trešo un ceturto daļu, Veterinārmedicīnas likuma 21.3 panta trešo daļu, Ministru kabineta 2006.gada 4.aprīļa noteikumu Nr.266 “Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai” 13.punktu,  Ministru kabineta 2012.gada 2.oktobra noteikumu Nr.678 “Klaiņojošu suņu un kaķu izķeršanas prasības” 16.punktu. 
Ministru kabineta 2006.gada 4.aprīļa noteikumu Nr.266 “Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai” spēku zaudējuši 2024.gada 1.jūlijā stājoties spēkā Ministru kabineta 2024.gada 25.jūnija noteikumus Nr.411 “Mājas (istabas) dzīvnieku labturības un aizsardzības noteikumi”. Ministru kabineta 2024.gada 25.jūnija noteikumu Nr.411 “Mājas (istabas) dzīvnieku labturības un aizsardzības noteikumi” 40.2. apakšpunkts, nosaka, ka suns ārpus īpašnieka teritorijas vedams pie pavadas, izņemot specializētajā pastaigu laukumā un pilsētu un ciemu publiskajās vietās, kurās tas ir atļauts saskaņā ar attiecīgās pašvaldības saistošajiem noteikumiem, līdz ar to nav saistošo noteikumu izdošanas tiesiskais pamatojums.
Ar likuma “Grozījums Dzīvnieku aizsardzības likumā” 6.punktu papildināta III nodaļa 18.5 pantu šādā redakcijā: “18.5 Lai suns neapdraudētu cilvēkus vai citus dzīvniekus, pašvaldības nosaka, kurās attiecīgās pašvaldības administratīvās teritorijas publiskajās vietās un kurā laikā atļauts: 1) atrasties ar suni; 2) atrasties ar suni bez pavadas.” Atbilstoši Viedās administrācijas un reģionālās attīstības ministrijas Vadlīnijās saistošo noteikumu izstrādei par mājas (istabas) dzīvnieku labturību ietverto skaidrojumu par to, ka Viedās administrācijas un reģionālās attīstības ministrija konsultējoties ar Zemkopības ministriju un Tieslietu ministriju, ir noskaidrojusi, ka neatkarīgi no tā, vai pašvaldība izsmeļoši uzskaita vietas un noteic laiku, kad tās administratīvajā teritorijā var atrasties ar suni vai atrasties ar suni bez pavadas, vai pretēji – izsmeļoši uzskaita vietas un noteic laiku, kad tās administratīvajā teritorijā nevar atrasties ar suni vai atrasties ar suni bez pavadas pēc būtības nemaina pašvaldībai Dzīvnieku aizsardzības likumā piešķirtās tiesības noteikt regulējumu attiecībā uz suņa atrašanos pašvaldības administratīvajā teritorijā, lai nodrošinātu, ka suns neapdraud cilvēkus vai citus dzīvniekus.
Ņemot vērā iepriekšminēto ir nepieciešams veikt grozījumus Saistošajos noteikumos Nr.20, precizējot to izdošanas tiesisko pamatojumu, neveicot grozījumus Saistošo noteikumu Nr.20 11.punktā.
1.3.Neizdod saistošos noteikumus “Grozījums Rēzeknes novada pašvaldības 2024.gada 18.janvāra saistošajos noteikumos Nr.20 “Mājas (istabas) dzīvnieku turēšanas noteikumi Rēzeknes novadā”” nav iespējams mainīt Saistošo noteikumu Nr.20 izdošanas tiesiskā pamatojuma precizējumu. 

	2. Fiskālā ietekme uz pašvaldības budžetu

	2.1.Saistošo noteikumu „Grozījums Rēzeknes novada pašvaldības 2024.gada 18.janvāra saistošajos noteikumos Nr.20 “Mājas (istabas) dzīvnieku turēšanas noteikumi Rēzeknes novadā”” īstenošanas fiskālās ietekmes prognoze uz pašvaldības budžetu:
2.1.1. nav attiecināms uz budžeta ieņēmumu daļu;
2.1.2. nav attiecināms uz izdevumu daļu;
2.1.3.nav paredzēta ietekme uz citām pozīcijām budžeta ieņēmumu vai izdevumu daļā.
2.2.Lai nodrošinātu saistošo noteikumu izpildi, nav nepieciešami papildus resursi sakarā ar jaunu institūciju vai darba vietu veidošanu.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
	3.1.Sociālā ietekme - saistošo noteikumu „Grozījums Rēzeknes novada pašvaldības 2024.gada 18.janvāra saistošajos noteikumos Nr.20 “Mājas (istabas) dzīvnieku turēšanas noteikumi Rēzeknes novadā”” ietekmē cilvēku labsajūtu, sabiedrību kopumā, kā arī uzlabo dzīvnieku labturību.
3.2.Ietekme uz vidi – ar saistošo noteikumu „Grozījums Rēzeknes novada pašvaldības 2024.gada 18.janvāra saistošajos noteikumos Nr.20 “Mājas (istabas) dzīvnieku turēšanas noteikumi Rēzeknes novadā”” īstenošanu tiek izraisītas netiešas pārmaiņas vidē, sekmējot vides sakārtošanu. 
3.3.Ietekme uz iedzīvotāju veselību - saistošo noteikumu „Grozījums Rēzeknes novada pašvaldības 2024.gada 18.janvāra saistošajos noteikumos Nr.20 “Mājas (istabas) dzīvnieku turēšanas noteikumi Rēzeknes novadā”” īstenošana netieši ietekmēs cilvēku veselību. 
3.4.Ietekme uz uzņēmējdarbības vidi pašvaldības teritorijā - uzņēmējdarbības vidi pašvaldības teritorijā saistošie noteikumi „Grozījums Rēzeknes novada pašvaldības 2024.gada 18.janvāra saistošajos noteikumos Nr.20 “Mājas (istabas) dzīvnieku turēšanas noteikumi Rēzeknes novadā”” neietekmē.
3.5.Ietekme uz konkurenci - saistošie noteikumi „Grozījums Rēzeknes novada pašvaldības 2024.gada 18.janvāra saistošajos noteikumos Nr.20 “Mājas (istabas) dzīvnieku turēšanas noteikumi Rēzeknes novadā”” īstenošanu neietekmē konkurenci.

	4. Ietekme uz administratīvajām procedūrām un to izmaksām

	4.1.Saistošo noteikumu „Grozījums Rēzeknes novada pašvaldības 2024.gada 18.janvāra saistošajos noteikumos Nr.20 “Mājas (istabas) dzīvnieku turēšanas noteikumi Rēzeknes novadā”” piemērošanas jautājumos var vērsties Rēzekne novada pašvaldības policijā vai jebkurā no Rēzeknes novada pašvaldības iestādēm - Dricānu apvienības pārvaldē, Kaunatas apvienības pārvaldē, Maltas apvienības pārvaldē, Nautrēnu apvienības pārvaldē, Viļānu apvienības pārvaldē.
4.2.Piedāvātais regulējums nemaina līdzšinējo kārtību. 
4.3.Administratīvo procedūru izmaksas nav paredzētas.

	5. Ietekme uz pašvaldības funkcijām un cilvēkresursiem
	5.1.Saistošie noteikumi „Grozījums Rēzeknes novada pašvaldības 2024.gada 18.janvāra saistošajos noteikumos Nr.20 “Mājas (istabas) dzīvnieku turēšanas noteikumi Rēzeknes novadā”” tiek izstrādāti pašvaldību funkciju izpildei dzīvnieku labturības un dzīvnieku reģistrācijas jomā.    
5.2.Papildu cilvēkresursu iesaiste saistošo noteikumu īstenošanā netiek paredzēta.

	6. Informācija par izpildes nodrošināšanu
	6.1.Saistošo noteikumu „Grozījums Rēzeknes novada pašvaldības 2024.gada 18.janvāra saistošajos noteikumos Nr.20 “Mājas (istabas) dzīvnieku turēšanas noteikumi Rēzeknes novadā”” izpildē iesaistītās institūcijas ir izpildē iesaistītā institūcijas ir Rēzeknes novada pašvaldības policija, Rēzeknes novada pašvaldības Administratīvā komisija.
6.2.Saistošo noteikumu „Grozījums Rēzeknes novada pašvaldības 2024.gada 18.janvāra saistošajos noteikumos Nr.20 “Mājas (istabas) dzīvnieku turēšanas noteikumi Rēzeknes novadā”” izpildes nodrošināšanai papildu resursi nav nepieciešami.

	7. Prasību un izmaksu samērīgums pret ieguvumiem, ko sniedz mērķa sasniegšana
	7.1.Saistošie noteikumi „Grozījums Rēzeknes novada pašvaldības 2024.gada 18.janvāra saistošajos noteikumos Nr.20 “Mājas (istabas) dzīvnieku turēšanas noteikumi Rēzeknes novadā”” ir piemēroti iecerētā mērķa sasniegšanas nodrošināšanai.
7.2.Pašvaldības izraudzītais līdzeklis saistošo noteikumu „Grozījums Rēzeknes novada pašvaldības 2024.gada 18.janvāra saistošajos noteikumos Nr.20 “Mājas (istabas) dzīvnieku turēšanas noteikumi Rēzeknes novadā”” izdošanai ir piemērots leģitīmā mērķa sasniegšanai, nav citu saudzējošāku līdzekļu, lai sasniegtu leģitīmo mērķi un pašvaldības  rīcība ir atbilstoša.

	8. Izstrādes gaitā veiktās konsultācijas ar privātpersonām un institūcijām
	8.1.Atbilstoši Pašvaldību likuma 46.panta trešajai daļai saistošo noteikumu „Grozījums Rēzeknes novada pašvaldības 2024.gada 18.janvāra saistošajos noteikumos Nr.20 “Mājas (istabas) dzīvnieku turēšanas noteikumi Rēzeknes novadā”” projekts 2026.gada 8.jūlijā ir nodots sabiedrības viedokļa noskaidrošanai, publicējot Rēzeknes novada pašvaldības tīmekļa vietnē www.rezeknesnovads.lv. Viedokļa izteikšanas termiņš noteikts divas nedēļas no publicēšanas dienas. 
.  Sabiedrības viedokļa noskaidrošanai „Grozījums Rēzeknes novada pašvaldības 2024.gada 18.janvāra saistošajos noteikumos Nr.20 “Mājas (istabas) dzīvnieku turēšanas noteikumi Rēzeknes novadā”” projekts nosūtīts Rēzeknes novada pašvaldības pagastu un Viļānu pilsētas iedzīvotāju padomēm un iedzīvotāju konsultatīvajām padomēm.
8.2.Sabiedrības viedokļa noskaidrošanas termiņā  līdz 2026.gada 21.jūlijam nav saņemti sabiedrības viedokļi.

